# PÁLYÁZATI DOKUMENTÁció

AZ INTERREG V-A SZLOVÁKIA-MAGYARORSZÁG EGYÜTTMŰKÖDÉSI PROGRAM RÉSZEKÉNT MEGVALÓSÍTANDÓ KISPROJEKT ALAP

PÁLYÁZATKERETÉBEN

**"KOMMUNIKÁCIÓS STRATÉGIA KIDOLGOZÁSA ÉS**

**MÉDIAFELÜLET BIZTOSÍTÁSA, VÁSÁRLÁSA CSOMAGBAN"**

**tárgyáBAN**

**2022. FEBRUÁR**

**TARTALOMJEGYZÉK**

**I. ÚTMUTATÓ AZ AJÁNLATTEVŐKNEK**

1. Az ajánlat elkészítésére vonatkozó előírások
2. Az ajánlat kötelező tartalmi elemei
3. Az ajánlatra vonatkozó formai előírások
4. Az ajánlatok benyújtása
5. Az ajánlatok felbontása
6. Az ajánlatok elbírálása
7. Az eljárás eredménye
8. A szerződés megkötése
9. **MINTÁK**
10. Felolvasó lap
11. Nyilatkozat bankszámlákról
12. Nyilatkozat banki sorba állításról
13. Nyilatkozat referenciáról
14. Nyilatkozat cégkivonatról
15. Nyilatkozat alvállalkozó(k)ról
16. **VÁLLALKOZÁSI SZERZŐDÉS TERVEZETE**
17. **SZAKMAI TARTALOM**
18. **ÁRAZANDÓ TÁBLÁZAT**

**I. ÚTMUTATÓ AZ AJÁNLATTEVŐKNEK**

1. AZ AJÁNLAT ELKÉSZÍTÉSÉRE VONATKOZÓ ELŐÍRÁSOK

Az ajánlat elkészítésével és benyújtásával kapcsolatos költségek kizárólag az ajánlattevőket terhelik. Az ajánlatkérő nem felel és nem fizet olyan kiadásokért, illetőleg veszteségekért, amelyek a helyszín megtekintésével, az ajánlat elkészítésével és benyújtásával kapcsolatban az ajánlattevőnél merültek fel. Az ajánlatkérő semmilyen módon nem kötelezhető az ajánlat elkészítésével és benyújtásával kapcsolatos költségek részben vagy egészben történő megtérítésére.

**Az ajánlattevőknek az ajánlattételi felhívásban és a jelen dokumentációban meghatározott tartalmi és formai követelményeknek megfelelően kell az ajánlatukat elkészíteniük és benyújtaniuk.**

Az ajánlattételi felhívás és a dokumentáció egyéb részei közötti bármiféle ellentmondás esetén az **Ajánlattételi felhívásban** foglaltak az irányadóak.

Az ajánlattevő felelős azért, hogy ellenőrizze és azonosítsa a teljes dokumentáció átvételét a tartalomjegyzék felsorolása szerint. Nem fogadható el semmiféle kifogás azon az alapon, hogy az ajánlattevő elmulasztotta a dokumentáció valamely részének átvételét.

Ahol az ajánlattételi felhívás vagy a jelen dokumentáció egyszerű másolatot említ, azon fénymásolatot kell érteni, amelyet hitelesíttetni nem kell.

2. AZ AJÁNLAT KÖTELEZŐ TARTALMI ELEMEI

Az ajánlatnak a következő okiratokat kell tartalmaznia:

|  |  |
| --- | --- |
| 1. Fedlap (ajánlattevő neve, székhelye, az eljárás tárgya)  (az oldalszámozást innen kell kezdeni!) |  |
| 2. Az ajánlattételi dokumentációban meghatározott tartalommal készített felolvasólap (Minta szerint) |  |
| 3. Tartalomjegyzék |  |
| 4. Nyilatkozat bankszámlákról |  |
| 5. Nyilatkozat banki sorba állításról (Minta szerint) |  |
| 6. Referencia bemutatása (Minta szerint) |  |
| 7. Az eljárásban az ajánlattevő képviseletre jogosult aláírási címpéldánya / aláírás mintája másolatban (adott esetben: meghatalmazást is csatolni kell) |  |
| 8. Cégkivonat (lehetőség szerint 60 napnál nem régebbi)/ egyéni vállalkozó igazolványa, engedélye, stb. (egyszerű másolat)  60 napnál régebbi cégkivonat esetén csatolandó a cég képviselőjének nyilatkozata arról, hogy a cégkivonat kiadása óta az adatokban változás nem volt (minta szerint) |  |
| 9. Nyilatkozat alvállalkozó(k)ról - abban az esetben is be kell nyújtani megfelelően kitöltve, amennyiben alvállalkozó nem kerül bevonásra! (Minta szerint) |  |
| 10. Vállalkozási szerződés tervezete, kitöltve, dátummal ellátva, cégszerűen aláírva |  |
| 11. Árazandó táblázat: kitöltve, dátummal ellátva, cégszerűen aláírva (Minta szerint) |  |

A nyilatkozatokat pontosan ki kell tölteni, dátummal és cégszerű aláírással - a cégszerű aláírást nem tartalmazó oldalakat szignálva - kell ellátni, 1 eredeti példányban, kizárólag papíralapon kell benyújtani.

Az ajánlattevő a dokumentáció mintáit felhasználva, azok tartalmát figyelembe véve kell, hogy benyújtsa az ajánlatát. A dokumentációban található minták, szerződéstervezet, szakmai tartalom, árazandó táblázat megküldött tartalmát módosítani nem lehet.

**Az árazandó táblázatban szereplő valamennyi tételt be kell árazni! Az Ajánlatkérő által beírt adatok az árazandó táblában (pl. mennyiség, szolgáltatás megnevezése) nem módosíthatók! A jelen bekezdésben foglaltak elmulasztása esetén az ajánlat érvénytelennek minősül.**

3. AZ AJÁNLATRA VONATKOZÓ FORMAI ELŐÍRÁSOK

Az ajánlatot gépelve (szövegszerkesztővel kitöltve) vagy tintával írva kell elkészíteni.

Az ajánlatban nem lehetnek közbeiktatások, törlések, átírások, kivéve az ajánlattevő által tett hibakiigazításokat, melyeket a cégjegyzésre jogosult személy vagy az általa erre írásban felhatalmazott személy kézjegyével kell ellátni. Az írásbeli meghatalmazást az ajánlathoz csatolni kell.

Az ajánlat nyelve a magyar. Az ajánlattevőnek minden idegen nyelvű nyilatkozatot, igazolást, okiratot hitelesített magyar fordításban kell az ajánlatához csatolnia.

**A folyamatos sorszámmal ellátott és minden számozott, eredeti cégszerű aláírást nem tartalmazó oldalon szignált ajánlatot össze kell fűzni/tűzni.**

4. AZ AJÁNLATOK BENYÚJTÁSA

Az ajánlattevőnek az ajánlata egy eredeti példányát egy borítékban/csomagban kell elhelyeznie, lezárni és az ajánlattételi felhívásban megjelölt helyre az ajánlattételi határidő lejártáig eljuttatni.

**A küldeményre kérjük ráírni:„Kommunikációs stratégia kidolgozása és médiafelület biztosítása, vásárlása csomagban”**

**Az ajánlatok beérkezésének határideje:**

Legkésőbb **2022. február 22. 11.00 óra**

Az ajánlatok személyes (vagy futár útján történő) benyújtásának helye és ideje:

EESZI Igazgatói Titkárság (9026 Győr, Kálóczy tér 9-11.)

Munkanapokon hétfőtől csütörtökig 8.00-15.30 óra között, pénteken 8.00-12.00-ig.

Az ajánlatok postai úton történő megküldésének címe:

**EESZI**

9026 Győr

Kálóczy tér 9-11.

Amennyiben bármelyik ajánlat a benyújtási határidő lejártát követően érkezik a megjelölt címre, átvételre kerül, de nem kerül felbontásra. Ajánlatkérő az elkésett ajánlatokat nem küldi vissza, azokat a pályázat lezártát követő 60 napig felbontatlanul megőrzi.

Az ajánlatokat postai úton is be lehet nyújtani a fenti címre. Az ajánlat, illetőleg a jelen pályázati eljárással kapcsolatos küldemények postai feladásából származó valamennyi kockázatot (pl. késedelmes kézbesítés, a küldemény megsérülése, elvesztése stb.) az ajánlattevő viseli.

5. AZ AJÁNLATOK FELBONTÁSA

Az ajánlatok felbontásának időpontjáról az ajánlattevők külön értesítést nem kapnak, az ajánlattevők (képviselőjük) a bontáskor jelen lehetnek.

Az ajánlatok felbontásának időpontja: **2022. február 22. 11:30 óra**

Az ajánlatok felbontásának helye: EESZI Jogtanácsosi iroda (9026 Győr, Rónay J. u. 5-7.)

Az ajánlatokat az ajánlatkérő Bírálóbizottsága bontja fel az ajánlatok érkezési sorrendjében. Az ajánlatok felbontásakor ismertetésre kerül az ajánlattevők neve, címe (székhelye, lakóhelye), valamint azok a főbb számszerűsíthető adatok, amely a bírálati szempont alapján értékelésre kerülnek.

Az ajánlatok felbontásáról az ajánlatkérő jegyzőkönyvet készít, melyet a bontástól számított 2 munkanapon belül megküld az összes ajánlattevőnek faxon vagy e-mailben.

6. AZ AJÁNLATOK ELBÍRÁLÁSA

Az ajánlatokat az ajánlatkérő Bírálóbizottsága értékeli az ajánlattételi felhívásban meghatározott alkalmassági és bírálati szempontok alapján.

A Bírálóbizottság szakvéleményt készít a döntéshozó részére, amelyben javaslatot tesz a kizárt és a ki nem zárt ajánlattevőkre, az érvénytelen és érvényes ajánlatokra, valamint a nyertes ajánlattevőre.

**Ajánlatkérő biztosítja a teljes körű hiánypótlás lehetőségét azzal, hogy a hiánypótlás során az ajánlat összege nem módosítható.**

**A hiánypótlás tervezett határideje: 2022. február 25. 11.00 óra**

Az ajánlatok értékelése:

Ajánlatkérő az érvényes ajánlatokat a ***legalacsonyabb összegű összesített bruttó ellenszolgáltatás*** alapján értékeli.

Az ajánlatok tartalmával, vizsgálatával, értékelésével, a javaslatokkal és a döntésekkel kapcsolatban az ajánlatok felbontását követően ajánlatkérő semmilyen információt nem közöl olyan személyekkel, akik az értékelési eljárással nincsenek hivatalos kapcsolatban.

Az eljárást lezáró döntést az Egyesített Egészségügyi és Szociális Intézmény Győr vezetője hozza meg.

7. AZ ELJÁRÁS EREDMÉNYE

Ajánlatkérő az eredményről **2022. február 28-án 16.00 óráig** ad tájékoztatást valamennyi ajánlattevő részére (e-mail vagy fax útján).

8. A SZERZŐDÉS MEGKÖTÉSE

Ajánlatkérő a nyertes ajánlattevővel a szerződést az ajánlattételi felhívásban meghatározott időpontban, **2022. március 1-jén 10.00 órakor** köti meg.

Amennyiben a nyertes ajánlattevővel nem jönne létre a szerződés, úgy az ajánlatkérő a második legkedvezőbb ajánlatot tevővel köt szerződést az ajánlattételi felhívás és a pályázati dokumentáció szerint.

##### Győr, 2022. február 16.

##### ………………………………………

Kányai Róbert

igazgató

**II. MINTÁK**

*1. sz. minta*

**FELOLVASÓLAP**

1. Ajánlattevő neve:
2. Ajánlattevő címe:
3. Ajánlattevő telefonszáma:
4. Ajánlattevő e-mail címe:
5. Ajánlati ár:

Ajánlattevőként az Egyesített Egészségügyi és Szociális Intézmény Győr, mint ajánlatkérő által az Intézmény részére **„Kommunikációs stratégia kidolgozása és médiafelület biztosítása, vásárlása csomagban”**tárgyában indított pályázati eljárásban - az Ajánlattételi felhívásban és a Pályázati dokumentációban előírt feltételeket elfogadva - ajánlatot nyújtunk be az alábbiak szerint:

nettó vállalkozói díj összesen: ………………… Ft, azaz …………………………………………..............forint,

+ ………………… Ft, azaz ………………………………………….............. forint ÁFA,

mindösszesen bruttó vállalkozói díj: ………………… Ft, azaz …………………………………………........forint

Kelt, …………………… 2022………………..

…………………………………………

cégszerű aláírás

2*. sz. minta*

**Ajánlattevői nyilatkozat arról, hogy**

**az ajánlattevő a nyilatkozatban feltüntetetteken kívül más pénzügyi intézménynél**

**nem vezet számlát**

Alulírott …………………………….. *(képviselő neve),* mint a ………………………… ……………………………………………................. *(Ajánlattevő neve, címe)* képviselője

az Egyesített Egészségügyi és Szociális Intézmény Győr, mint ajánlatkérő által   
az Intézmény részére **„Kommunikációs stratégia kidolgozása és médiafelület biztosítása, vásárlása csomagban”**tárgyában indított pályázati eljárásban

**nyilatkozom,**

hogy az általam képviselt …………………....................…………………*(Ajánlattevő neve)*kizárólag az alábbi pénzintézeteknél vezet számlát:

|  |  |  |
| --- | --- | --- |
| **Pénzintézet neve** | **Pénzintézet címe** | **Számlaszám** |
|  |  |  |
|  |  |  |
|  |  |  |

Kelt, …………………… 2022 …………………..

…………………………………………

cégszerű aláírás

3*. sz. minta*

**Ajánlattevői nyilatkozat arról, hogy**

**az ajánlattevő által pénzügyi intézménynél vezetett számlán**

**30 napot meghaladó sorba állítás nem volt az előző 12 hónapon belül**

Alulírott ………………………...............…….. *(képviselő neve),* mint a  
 ……………………………………………................. *(Ajánlattevő neve, címe)* képviselője

az Egyesített Egészségügyi és Szociális Intézmény Győr, mint ajánlatkérő által  
az Intézmény részére **„Kommunikációs stratégia kidolgozása és médiafelület biztosítása, vásárlása csomagban”**tárgyban indított pályázati eljárásban

**nyilatkozom,**

hogy az általam képviselt ………………………………………………*(Ajánlattevő neve)*  
az ajánlatunkhoz becsatolt nyilatkozat szerint pénzügyi intézmény(ek)nél vezetett bankszámlá(ko)n az előző 12 hónapon belül 30 napot meghaladó sorba állítás nem volt.

Kelt, …………………… 2022. …………………..

…………………………………………

cégszerű aláírás

*4. sz. minta*

**Nyilatkozat**

**a referenciáról**

Alulírott ……………………………..........................*(képviselő neve),* mint a ………………………… ……………………………………………...*(Ajánlattevő neve, címe)* képviselője az Egyesített Egészségügyi és Szociális Intézmény Győr, mint ajánlatkérő által az Intézmény részére **„Kommunikációs stratégia kidolgozása és médiafelület biztosítása, vásárlása csomagban”** tárgyban indított pályázati eljárásban

**nyilatkozom,**

hogy az általam képviselt …………………………………………….... *(Ajánlattevő neve*) az ajánlattételi felhívásban előírt alkalmassági feltételnek megfelelést az alábbi – az ajánlattételi felhívás dátumát megelőző 36 hónapon belül megkezdett és teljesített - referenciával kívánja igazolni:

1) A referencia tárgya (leírás olyan részletezettséggel, amelyből az alkalmassági feltételnek megfelelés megállapítható): ………………..

Szerződést kötő másik fél: ………………..

A teljesítés ideje: ………………..

A teljesítés helye: ………………..

Az ellenszolgáltatás nettó összege (Ft): ………………..

A referenciáról felvilágosítást adó személy neve, elérhetősége (telefon):...................

A teljesítés az előírásoknak és a szerződésnek megfelelően történt: igen/nem\*

2) A referencia tárgya (leírás olyan részletezettséggel, amelyből az alkalmassági feltételnek megfelelés megállapítható): ………………..

Szerződést kötő másik fél: ………………..

A teljesítés ideje: ………………..

A teljesítés helye: ………………..

Az ellenszolgáltatás nettó összege (Ft): ………………..

A referenciáról felvilágosítást adó személy neve, elérhetősége (telefon): ………………..

A teljesítés az előírásoknak és a szerződésnek megfelelően történt: igen/nem\*

(\* A megfelelőt kérjük aláhúzással jelölni!)

Kelt, …………………… 2022. …………………..

…………………………………………

cégszerű aláírás

*5. sz. minta*

**Nyilatkozat cégkivonatról**

Alulírott …………………………….. *(képviselő neve),* mint a ………………………… …………………………………………………………*(Ajánlattevő neve, címe)* képviselője az Egyesített Egészségügyi és Szociális Intézmény Győr, mint ajánlatkérő által az Intézmény részére **„Kommunikációs stratégia kidolgozása és médiafelület biztosítása, vásárlása csomagban”** tárgyban indított pályázati eljárásban

**nyilatkozom,**

hogy az általam képviselt …………………………………………………………… *(Ajánlattevő neve)* ajánlatához becsatolt cégkivonatának kiadása óta az abban szereplő adatokban változás nem történt.

Kelt, …………………… 2022. …………………..

…………………………………………

cégszerű aláírás

*6. sz. minta*

**Nyilatkozat alvállalkozó(k)ról**

Alulírott …………………………….. *(képviselő neve),* mint a ………………………… …………………………………………………………*(Ajánlattevő neve, címe)* képviselője az Egyesített Egészségügyi és Szociális Intézmény Győr, mint ajánlatkérő által az Intézmény részére **„Kommunikációs stratégia kidolgozása és médiafelület biztosítása, vásárlása csomagban”** tárgyban indított pályázati eljárásban

**nyilatkozom,**

hogy az általam képviselt ……………………………………………… *(Ajánlattevő neve)*

1. a szerződés teljesítéséhez nem kíván alvállalkozót igénybe venni. \*
2. a szerződés teljesítéséhez az ajánlat benyújtásakor már ismert alábbi alvállalkozó(ka)t kívánja igénybe venni, feltüntetve az alvállalkozó(k) mellett a beszerzés tárgyának azon részét is, amelynek teljesítésében a megjelölt alvállalkozó közreműködik: \*

|  |  |
| --- | --- |
| Az igénybe venni kívánt alvállalkozó | A beszerzés azon része, amellyel összefüggésben alvállalkozó bevonásra kerül |
|  |  |
|  |  |

Kelt, …………………… 2022. …………………..

…………………………………………

cégszerű aláírás

\* A nyilatkozatnak megfelelő részt kérjük egyértelműen jelölni! Amennyiben nem kerül sor alvállalkozó bevonására, a fenti táblázatot kérjük üresen hagyni, a nyilatkozatot ettől függetlenül cégszerűen aláírva be kell nyújtani!

**III. VÁLLALKOZÁSI SZERZŐDÉSTERVEZETE**

**VÁLLALKOZÁSI SZERZŐDÉS**

**/tervezet/**

amely létrejött egyrészről

**név: Egyesített Egészségügyi és Szociális Intézmény Győr**

cím (székhely): 9026 Győr, Kálóczy tér 9-11.

képviseli:Kányai Róbert Igazgató

adószáma: 15466743-2-08

bankszámlaszáma: OTP Bank 11737007-15466743-00000000

mint Megrendelő

másrészről:

**név:**

cím (székhely):

képviseli:

adószáma:

bankszámlaszáma:

mint **Vállalkozó**

(külön-külön: fél, együttesen felek) között, az alábbi feltételekkel:

**Előzmény:**

Felek megállapítják, hogy Megrendelő meghívásos pályázati eljárást indított **„Kommunikációs stratégia kidolgozása és médiafelület biztosítása, vásárlása csomagban”** tárgyában, vállalkozási szerződés megkötése érdekében. Az eljárás nyertese a Vállalkozó, mint nyertes ajánlattevő lett.

Felek a jelen vállalkozási szerződést a pályázati eljárásban a Megrendelő, mint ajánlatkérő ajánlati felhívása és dokumentációja, valamint a Vállalkozó, mint nyertes ajánlattevő ajánlata szerint kötik meg. Ezen alapdokumentumok a vállalkozási szerződés szerves részét képezik. Amennyiben a vállalkozási szerződés, az ajánlati felhívás, az ajánlati dokumentáció és az ajánlat rendelkezései között eltérés van, úgy a dokumentumokat ezen sorrendben kell irányadónak tekinteni.

Jogszabályi kötelezés esetét kivéve semmis minden olyan kikötés, amely ellentétes az előzőekben rögzített dokumentumok bármelyikével.

**1.A Szerződés tárgya:**

**1.1.** Megrendelő megrendeli Vállalkozótól - az Interreg V-A Szlovákia-Magyarország Együttműködési Program Kisprojekt Alap keretén belül megvalósuló SKHU/WETA/2101/4.1/004. regisztrációs számú projektje keretében - a **kisprojekthez kapcsolódó kommunikációs stratégia kidolgozását és médiafelület biztosítását, vásárlását csomagban,** a jelen szerződésben és a Vállalkozó ajánlatában rögzített díjon, a jelen szerződésben és a szerződés mellékletét képező Szakmai tartalomban foglaltak szerint.

**1.2.** Vállalkozó feladata a kommunikációs stratégia kidolgozása és médiafelület biztosítása vásárlás útján, a következő szakmai tartalom szerint:

**1.2.1. Kommunikációs stratégia kidolgozása:**

- A tevékenység keretében Vállalkozó felméri, elemzi és értékeli a két település - Győr (HU) és Somorja (SK) - kommunikációs csatornáit.

- A kommunikációs szakemberek a határ mindkét oldalán interjút készítenek minimum 4-4 fővel, a projekt kulcsszereplőivel és ezekből összeállítják a projekt kulcsüzeneteit és kommunikációs tervét. A bevonandó szakértők körét Megrendelő határozza meg.

- Az interjúk során Vállalkozó feljegyzést készít alkalmanként minimum 5 000 karakter terjedelemben az interjú alany anyanyelvén, szlovák vagy magyar nyelven.

- A Kommunikációs stratégia terjedelme összesen minimum 60 000 karakter szlovák és magyar nyelven. A szakmai lektorálásra szakértő felkérése mindkét ország területéről Vállalkozó feladata.

**1.2.2. Médiafelület biztosítása, vásárlása csomagban:**

- A projekt keretében megjelenő kommunikációs és disszeminációs anyagok elkészítése a Megrendelő által kijelölt szakemberek útmutatásai alapján.

- Az elkészült kommunikációs és disszeminációs anyagok megjelenéséhez szükséges médiafelületek megvásárlása, biztosítása Győrben.

- Az összesen 12 db média-megjelenéshez szükséges felületet a következő bontásban kell biztosítani:

* + 1. Kampány: helyi lapokban az időskor társadalmi hatásaira vonatkozó, figyelemfelhívó megjelenések (4 megjelenés): minimum 1500 karakter/megjelenés terjedelemben;
  + 2. Kampány: on-line felületeken az időskor társadalmi hatásaira vonatkozó, figyelemfelhívó megjelenések (4 megjelenés): minimum 2500 karakter/megjelenés terjedelemben;
  + 3. Kampány: helyi rádióban az időskor társadalmi hatásaira vonatkozó, figyelemfelhívó megjelenések (2 megjelenés): stúdióbeszélgetés  minimum 5 perc/megjelenés terjedelemben;
  + 4. Kampány: helyi televízióban az időskor társadalmi hatásaira vonatkozó, figyelemfelhívó megjelenések (2 megjelenés): stúdióbeszélgetés minimum 5 perc/megjelenés terjedelemben

**1.3.** A Vállalkozó vállalja, hogy a jelen szerződésben részletezett feladatokat az ott leírt ütemezésben és minőségben elvégzi.

### 2. Teljesítési határidők, teljesítés helye:

**2.1.**A teljesítési határidőn belül a Felek kettő ütemben történő részteljesítésben állapodnak meg. Az előteljesítés jogát és lehetőségét kölcsönösen elfogadják az alábbiak szerint:

**2.2.** Részteljesítési határidők:

I. ütem: Kommunikációs stratégia kidolgozása

teljesítési határidő: 2022. március 18.

II. ütem: Médiafelület biztosítása, vásárlása csomagban

teljesítés időszaka és határideje: 2022. március 19 - 2022. április 26.

**2.3. Teljesítés helye:** Az 1.2.1. pont és 1.2.2. pont vonatkozásában az ott megjelölt települések, illetve megjelenések. A teljesítésigazolás kiállításához szükséges dokumentációk átadása tekintetében a Megbízó székhelye (9026 Győr, Kálóczy tér 9-11.)

**3. Szerződés hatálya**

A jelen vállalkozási szerződés a felek kölcsönös aláírásának napján lép hatályba, és a szerződő felek kötelezettségeinek kölcsönös teljesítésével megy teljesedésbe, illetve szűnik meg, kivéve azon jogokat és kötelezettségeket, melyek természetüknél fogva ezt követően is fennmaradnak (pl. titoktartás).

**4.Vállalkozó jogai és kötelezettségei**

**4.1.** Vállalkozó köteles:

* a Megrendelő utasításai szerint, vele folyamatosan egyeztetve eljárni, iránymutatásait követni, a jogszabályba ütköző teljesítést meg kell tagadnia, a célszerűtlen utasításra pedig írásban fel kell hívni Megrendelő figyelmét, melynek elmaradása esetén Vállalkozó felel minden olyan kárért, amely különben nem következett volna be,
* teljes körűen, szakmailag és minőségileg kifogástalanul elvégezni feladatait a Megrendelő igényei szerint,
* közreműködők esetében a határidők betartásáért felelősséget vállalni,
* az állandó szakmai felügyeletért felelősséget vállalni,
* Megrendelő érdekeit szem előtt tartani,
* Megrendelőt minden olyan körülményről haladéktalanul értesíteni, amely a teljesítés eredményességét vagy kellő időre való elvégzését veszélyezteti vagy gátolja, az értesítés elmulasztásából eredő kárért felelős,
* tevékenységéről és az ügyek állásáról Megrendelőt rendszeresen tájékoztatni, vele folyamatosan egyeztetni,
* a feladat elvégzése során az ajánlattételi felhívás és a pályázati dokumentáció, illetve mellékletei szerint eljárni,
* a kisprojekt megvalósítása során időközben elkészült szakmai anyagokat megismerni,
* a feladatok teljesítése során különösen figyelmet fordítani az Interreg V-A Szlovákia-Magyarország Együttműködési Program Projektmegvalósítási Kézikönyv és Projektláthatósági kézikönyv dokumentumaiban előírtakra: <https://rdvegtc-spf.eu/letoltes/>

**4.2.** Felelősség: Közreműködő igénybevételére – melynek költségét a vállalkozói díj teljes körűen tartalmazza – csak Megrendelő hozzájárulása után kerülhet sor. Közreműködő igénybevétele esetén a jogszerűen igénybe vett személy magatartásáért úgy felel, mintha maga járt volna el. Ha a más személy igénybevételére nem volt joga, felelős mindazokért a károkért is, amelyek e személy igénybevétele nélkül nem következtek volna be.

**4.3.** Szavatosság: Vállalkozó köteles a jelen pontban elvállalt feladatot a legjobb tudása szerint teljesíteni, szavatol azért, hogy a feladatok ellátására van képesítése és engedélye a feladatellátáshoz szükséges eszközök és személyek pedig rendelkeznek a szükséges hatósági engedélyekkel, szakmai végzettséggel, illetve tudással.

**4.4.** Vállalkozó kijelenti és szavatolja, hogy az államháztartásról szóló 2011. évi CXCV. törvény rendelkezéseinek és az alapító okiratában foglaltak szerint átlátható szervezetnek minősül, továbbá, hogy

* a megfelelő források állnak rendelkezésére pénzügyi, tárgyi és egyéb eszközök stb. a jelen szerződés teljesítésére,
* a jelen szerződés teljesítése során az általa biztosított összes szolgáltatás teljes mértékben és minden tekintetben megfelel a vonatkozó jogszabályoknak és hatósági előírásoknak.

**5. Megrendelő jogai és kötelezettségei**

**5.1.** Megrendelő köteles:

* Vállalkozó szerződésszerű teljesítésének elfogadására és ez esetben a vállalkozói díj megfizetésére.
* Minden, a szerződésszerű teljesítéshez szükséges tényt, adatot Vállalkozóval megfelelő időben közölni, továbbá a szerződésszerű teljesítéshez szükséges minden dokumentumot Vállalkozó részére megfelelő időben átadni.
* Vállalkozót minden olyan körülményről haladéktalanul értesíteni, amely a teljesítés eredményességét vagy kellő időre való elvégzését veszélyezteti vagy gátolja, az értesítés elmulasztásából eredő kárért felelős.

**5.2.** Megrendelő jogosult:

* A szerződésszerű teljesítést bármikor előzetes értesítés nélkül ellenőrizni.

### 6. Vállalkozói díj, fizetési feltételek:

**6.1.** A vállalkozói díj összege:

A Szerződő Felek megállapodnak abban, hogy Megrendelő az 1. pontban részletezett feladatok maradéktalan és szerződésszerű elvégzése esetén Vállalkozó - a szerződés 1. számú mellékleteként csatolt nyertes ajánlatában foglaltak alapján - az alábbi díjazásra jogosult:

- **Kommunikációs stratégia kidolgozása: nettó …………,- Ft +……..,- Ft Áfa, bruttó ……..,- Ft**

- **Médiafelület biztosítása, vásárlása csomagban: nettó…………..,- Ft + …….,- Ft Áfa, bruttó ……..,- Ft,**

**mindösszesen:** **nettó ………….,- Ft + ……………..,- Ft Áfa, bruttó …………,- Ft**, azaz bruttó …………………………………………… **forint**

**6.2.** Fizetési feltételek: Szerződő Felek megállapodnak abban, hogy a vállalkozói díj vonatkozásában Vállalkozó – a Megrendelő teljesítésigazolása alapján – a 2.2. pontban részletezett ütemezés alapján, összesen 2 db számla benyújtására jogosult, az alábbiak szerint:

- 1. számla: Vállalkozó az I. ütembe tartozó feladatok - Kommunikációs stratégia kidolgozása - teljesítését követően, az I. ütembe tartozó feladatok után járó díjat, nettó ……….,- Ft +………,- Ft Áfa, azaz bruttó ……….,- Ft összeget jogosult kiszámlázni, a Megrendelő által kiállított teljesítésigazolás alapján.

- 2. számla: Vállalkozó a II. ütembe tartozó feladatok - Médiafelület biztosítása, vásárlása csomagban - teljesítését követően, a II. ütembe tartozó feladatok után járó díjat, nettó ……….,- Ft +………,- Ft Áfa, azaz bruttó ……….,- Ft összeget jogosult kiszámlázni, a Megrendelő által kiállított teljesítésigazolás alapján.

A teljesítésigazolás kiadásához Vállalkozónak az alábbi dokumentációt kell benyújtani a 2.2. pontban meghatározott, az adott ütemre vonatkozó részteljesítési határidő lejártáig:

Kommunikációs stratégia:

* Az interjúk során (min. 4-4 fő) a vállalkozó feljegyzést készít alkalmanként minimum 5 000 karakter terjedelemben az interjú alany anyanyelvén, szlovák vagy magyar nyelven.
* A Kommunikációs stratégia terjedelme összesen minimum 60 000 karakter szlovák és magyar nyelven.
* Teljesítés: 1  példány papíralapon lefűzve szlovák és magyar nyelven, valamint a kész példány elektronikus formában (word és pdf formátum) szlovák és magyar nyelven.

Médiafelület biztosítása, vásárlása csomagban:

* Nyomtatott sajtó: a sajtótermék 1 eredeti példánya, valamint pdf formátumba szkenelve digitális adathordozón
* Online megjelenés: jpgscreenshot vagy pdf képernyőkép, a megjelenés dátumának azonosíthatóságával
* TV, ill. rádiós megjelenés: digitális adathordozón a videó (avi vagy mpeg formátum), ill. hangfájl (mp3 vagy flac formátum).
* Teljesítés igazolása: összesítő kimutatás az ütem során megvalósult megjelenések helyéről (médium) és időpontjáról 1 db nyomtatott formában, valamint digitális adathordozón pdf formátumban.

**6.3.** Vállalkozó a vállalkozói díjról szóló számlát a szerződés szerinti feladatok teljesítését követően, a Megrendelő által kiállított teljesítésigazolás alapján jogosult kiállítani.

A vállalkozói díj fizetése átutalással történik a Vállalkozó által kiállított számla alapján, fizetési határidő: számla keltétől számított 15 naptári nap.

A projekt finanszírozási módja: utófinanszírozás, előleg nyújtására nincs lehetőség.

**6.4.** Vállalkozói díj tartalma: A vállalkozói díj magában foglalja a feladatellátáshoz szükséges valamennyi munka-, anyag- és egyéb költséget, a kiszállás költségét is beleértve. Mivel a vállalkozási díj tartalmazza a vállalkozási szerződés teljesítése során felmerülő valamennyi költséget, díjat, valamennyi szolgáltatás ellenértékét (pl.: jogdíj, felhasználási díj, kiszállítás), így Vállalkozó más jogcímen ellenérték felszámítására nem jogosult, Megrendelő pedig jelen szerződés teljesítésével kapcsolatban semmilyen más jogcímen nem teljesít kifizetést a Vállalkozónak.

**6.5.** A teljesítésigazolás a Megrendelő mindenkor hatályos kötelezettségvállalási szabályzata szerint történik.

**6.6.** Megrendelő nem a Vállalkozónak felróható okból történő késedelmes fizetése esetén minden megkezdett késedelmes nap után köteles a jegybanki alapkamattal megegyező késedelmi kamatot fizetni. Amennyiben Megrendelő fizetési kötelezettségének nem megfelelően kiállított számla vagy azt alátámasztó okiratok hiánya miatt nem tud eleget tenni, Vállalkozó késedelmi kamat iránti igényt nem támaszthat.

**6.7.** Vállalkozó kötelezettséget vállal, hogy jelen szerződésben meghatározott vállalkozói díjból közreműködőit kifizeti.

**6.8.** A vállalkozói díjról Vállalkozó a Megrendelő írásbeli elfogadását (teljesítésigazolás) követően nyújthatja be a számlát. A teljesítésigazolást Megrendelő a hiba- és hiánymentes teljesítéstől számított 5 napon belül állítja ki.

**7. A szerződést megerősítő mellékkötelezettségek**

**7.1.** Vállalkozó - az egyes ütemek tekintetében- a neki felróható okból történt késedelmes teljesítés esetén az elmulasztott határidő első napjától kezdve naptári naponként a késedelemmel érintett ütem vállalkozói díja nettó ellenértékének 2%-a, de legfeljebb 20%-ának megfelelő összegű kötbért köteles fizetni, amely a vállalkozói díjból kerül levonásra. A kötbérkötelezettség szempontjából minden megkezdett naptári nap egész napnak számít. Jelen pontban meghatározott kötbér érvényesítése nem zárja ki a 10 naptári napon túli késedelem esetén a 7.2. pontban meghatározott kötbér érvényesítését.

**7.2.** Vállalkozó a neki felróható okból történt meghiúsulás esetén meghiúsulási kötbért köteles fizetni a Megrendelőnek. A meghiúsulási kötbér összege a meghiúsulással érintett ütem nettó ellenértékének 25 %-a, melyet a Vállalkozó 5 banki értéknapon belül köteles átutalással megfizetni. A Szerződő Felek meghiúsulásnak azt tekintik, amennyiben a Vállalkozó a 2.2. pontban megjelölt feladatok és határidők bármelyike tekintetében 10 naptári napon túli késedelembe esik.

**7.3.** Kár:

A kötbér megfizetése nem érinti a Megrendelő azon jogát, hogy a szerződésszegéssel okozott kárának megtérítését követelje a Vállalkozótól.

Aki a szerződés megszegésével a másik szerződő félnek kárt okoz, köteles azt megtéríteni a Ptk-nak a szerződésszegés esetére vonatkozó kártérítési szabályai szerint.

### 8.Titoktartás:

**8.1**. Felek tudomásul veszik, hogy jelen szerződés és annak teljesítése során megismert, a másik fél tevékenységéhez kapcsolódó minden olyan adat, tény, információ stb., amelynek a nyilvánosságra hozatala, illetéktelenek által történő megszerzése vagy felhasználása a jogosult jogszerű pénzügyi, gazdasági vagy biztonsági érdekét sértené vagy veszélyeztetné – és amelyet jogszabály egyébként más titokfajtának nem minősít – a felek üzleti titkát képezi.

**8.2**. Megrendelő a jelen szerződés aláírásával hozzájárul, hogy Vállalkozó a feladata ellátása során, az általa jogszerűen igénybe vett alvállalkozókkal, egyéb közreműködőkkel, valamint a teljesítés során Megrendelő képviseletében vagy érdekkörében eljáró harmadik személyekkel az adatokat külön írásbeli felhatalmazás nélkül közölje azzal, hogy őket is ugyanilyen tartalmú titoktartás terheli.

### 9. Kapcsolattartók, értesítések:

**9.1**. Felek a jelen szerződésben foglalt feladatok és kötelezettségek ellátása és teljesítése érdekében történő egymás közötti kapcsolattartásra az alábbi személyeket jelölik meg kapcsolattartóként:

**Megrendelő részéről** utasítás adására jogosult személy:

név: Kányai Róbert

telefon: +36/96/315-786

e-mail: kanyai.robert@eeszi.hu

**Megrendelő részéről** kapcsolatot tartó személy:

név: Horváth-Fekete Viktória

telefon: +36/96/315-786

e-mail: titkarsag@eeszi.hu

**Vállalkozó részéről:**

név: …………………

telefon: …………………

e-mail: …………………

**10. Szerződés megszűnése:**

**10.1**. A felek a szerződést közös megegyezéssel bármikor megszüntethetik.

**10.2.** A felek a másik fél súlyos szerződésszegése esetén- a szerződésszerű teljesítésre vonatkozó felszólítás eredménytelensége esetén - rendkívüli felmondással megszüntethetik a szerződést, a másik félhez intézett egyoldalú nyilatkozattal.

### 11. Záró rendelkezések:

**11.1.** Az e szerződésben nem szabályozott kérdésekben a Ptk. rendelkezései, valamint az Interreg V-A Szlovákia-Magyarország Együttműködési Program leírásában foglaltak az irányadók.

**11.2.** Esetleges jogvita esetén a felek tárgyalásos úton egyeztetnek, ennek eredménytelensége esetén a hatáskörrel rendelkező győri székhelyű bírósághoz fordulnak.

**11.3.** Adatvédelmi rendelkezések:

Felek rögzítik, hogy az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) 6. cikk (1) bek. e) pontja alapján, a jelen szerződéshez kapcsolódó jogviszony teljesítésének céljából a szerződés aláírása vagy teljesítése során a Felek által átadott, vagy a feladatokból adódó szükségszerűségből a Felek tudomására jutott, a szerződés aláírásához vagy teljesítéséhez elengedhetetlenül szükséges - a jelen szerződés megkötésében vagy teljesítésében személyesen közreműködő természetes személyek - személyes adatait a Felek kezelik.

Felek kijelentik és szavatolnak azért, hogy valamennyi, a fentiek szerint érintett személy részéről felhatalmazással rendelkeznek arra, hogy ezen személyek személyes adatainak átadásához és kezeléséhez szükséges jognyilatkozatokat megtegyék.

Felek tudomásul veszik, hogy a másik Fél a tudomására jutott személyes adatok kezelésével kapcsolatban, az adatkezeléssel érintett személyt az általa megadott e-mail címen tájékoztatja. Felek kötelezettséget vállalnak arra, illetve felelősséggel tartoznak azért, hogy a megadott e-mail cím valós, azt az érintett kizárólagosan használja.

Felek kijelentik, és vállalják, hogy a jelen szerződéses jogviszony keretében kizárólag a GDPR szabályainak betartásával kezelnek a szerződéssel összefüggésben tudomására jutott személyes adatot.

Felek a jelen szerződést annak elolvasása és közös értelmezése után, mint kinyilvánított akaratukkal mindenben megegyezőt a mai napon kellően felhatalmazott képviselőik útján jóváhagyólag aláírják.

Kelt: .................., 2022. .......................

|  |  |
| --- | --- |
| …………………….…………………………. | …………………………..………………. |
| **Megrendelő**  **Egyesített Egészségügyi és**  **Szociális Intézmény Győr**  **Képv.: Kányai Róbertigazgató** | **Vállalkozó** |

*Pénzügyileg ellenjegyezte:*

*Keresztes Júlia gazdasági igazgatóhelyettes*

*....................................................*

*Kelt:……………………………...*

*„ Ellenjegyzem”*

*Polczerné dr. Boda Diána jogtanácsos*

*....................................................*

*Kelt:……………………................*

**IV. SZAKMAI TARTALOM**

**"Kommunikációs stratégia kidolgozása"**

A tevékenység keretében a vállalkozó felméri, elemzi és értékeli a két település - Győr (HU) és Somorja (SK) - kommunikációs csatornáit.

A kommunikációs szakemberek a határ mindkét oldalán interjút készítenek minimum 4-4 fővel, a projekt kulcsszereplőivel és ezekből összeállítják a projekt kulcsüzeneteit és kommunikációs tervét.

A bevonandó szakértők körét az Ajánlatkérő határozza meg.

Az interjúk alkalmával a vállalkozó feljegyzést készít minimum 5 000 karakter terjedelemben az interjú alany anyanyelvén, szlovák vagy magyar nyelven.

A Kommunikációs stratégia terjedelme összesen minimum 60 000 karakter szlovák és magyar nyelven. A szakmai lektorálásra szakértő felkérése mindkét ország területéről a vállalkozó feladata.

- Teljesítés: 1  példány papíralapon lefűzve szlovák és magyar nyelven, valamint a kész példány elektronikus formában (word és pdf formátum) szlovák és magyar nyelven.

**"Médiafelület biztosítása, vásárlása csomagban"**

A projekt keretében megjelenő kommunikációs és disszeminációs anyagok elkészítése az Ajánlatkérő által kijelölt szakemberek útmutatásai alapján.

Az elkészült kommunikációs és disszeminációs anyagok megjelenéséhez szükséges médiafelületek megvásárlása, biztosítása Győrben.

Az összesen 12db média-megjelenéshez szükséges felületet a következő bontásban kell biztosítani:

1.1. Kampány: helyi lapokban az időskor társadalmi hatásaira vonatkozó, figyelemfelhívó megjelenések (4 megjelenés): minimum 1500 karakter/megjelenés terjedelemben;

1.2. Kampány: on-line felületeken az időskor társadalmi hatásaira vonatkozó, figyelemfelhívó megjelenések (4 megjelenés): minimum 2500 karakter/megjelenés terjedelemben;

1.3. Kampány: helyi rádióban az időskor társadalmi hatásaira vonatkozó, figyelemfelhívó megjelenések (2 megjelenés): stúdióbeszélgetés  minimum 5 perc/megjelenés terjedelemben;

1.4. Kampány: helyi televízióban az időskor társadalmi hatásaira vonatkozó, figyelemfelhívó megjelenések (2 megjelenés): stúdióbeszélgetés minimum 5 perc/megjelenés terjedelemben

**V. ÁRAZANDÓ TÁBLÁZAT**

**Ajánlattevő neve: …………………………………………..**

|  |  |  |  |  |  |  |  |
| --- | --- | --- | --- | --- | --- | --- | --- |
| Ssz. | **megnevezés** | **Menny.** | **Nettó egységár** | **Nettó összeg** | **Áfa %** | **Áfa összege** | **Bruttó összeg** |
|  | **Kommunikációs stratégia kidolgozása** | 1 db | **Ft** | **Ft** | **%** | **Ft** | **Ft** |
|  | **Médiafelület biztosítása, vásárlása csomagban:** | | | | | | |
|  | 1. kampány: megjelenés helyi lapokban | 4 megjelenés | **Ft** | **Ft** | **%** | **Ft** | **Ft** |
|  | 2. kampány: megjelenés on-line felületeken | 4 megjelenés | **Ft** | **Ft** | **%** | **Ft** | **Ft** |
|  | 3. kampány: megjelenés helyi rádióban | 2 megjelenés | **Ft** | **Ft** | **%** | **Ft** | **Ft** |
|  | 4. kampány: megjelenés helyi televízióban | 2 megjelenés | **Ft** | **Ft** | **%** | **Ft** | **Ft** |
|  | **Médiafelület biztosítása, vásárlása csomagban összesen:** | | | **Ft** |  | **Ft** | **Ft** |
| 8. | **Mindösszesen:** | | | **Ft** |  | **Ft** | **Ft** |

Kelt: ……………………………….., 2022. ……………………..

…………………………………

(cégszerű aláírás)